wickkiey/tamil-wikipedia-chunked huggingface dataset:
# ஜெயதேவர்

## வாழ்க்கை வரலாறு

1730இல் வரையப்பட்ட பசோலி ஓவியமொன்றில் ஜெயதேவரின் கீத கோவிந்தத்திலிருந்து ஒரு காட்சி.]]
செயதேவர் ஒடிசா மாநிலத்திலுள்ள குர்தா மாவட்டத்து பிராச்சி பள்ளத்தாக்கில் அமைந்துள்ள கெந்துளி சாசன் என்றவிடத்தில் பிறந்தார். இது புகழ்பெற்ற கோவில் நகரமான பூரிக்கு அண்மையில் உள்ளது. இவர் ஒடிசாவை கிழக்கு கங்கை பேரரசு ஆண்டு கொண்டிருந்தபோது பிறந்துள்ளார். சோடகங்க தேவர் மற்றும் அவரது மகன் இராகவா மன்னராக இருந்த காலங்களில் ஜெயதேவர் தமது படைப்புக்களை ஆக்கியிருக்க வேண்டும் என கோவில் கல்வெட்டுக்களிலிருந்து தெரிய வருகிறது.  
கோவில் கல்வெட்டுக்களிலிருந்தே இவரது பெற்றோரின் பெயர்கள் *போஜதேவன்* என்றும் *ரமாதேவி* என்றும் தெரிய வருகின்றன.மேலும் இவர் தமது வடமொழிக் கல்வியை கூர்ம்பதாகை என்றவிடத்தில் கற்றதாகத் தெரிகிறது. இது தற்போதைய கோனரக்கிற்கு அருகே இருக்கலாம். இவர் பத்மாவதியை திருமணம் புரிந்துள்ளார். ஒடிசா கோவில்களில் தேவதாசி முறையை ஒழுங்குபடுத்திய ஜெயதேவர் கோவில் நடனக்கிழத்தியை மணம் புரிந்திருக்கலாம் என நம்பப்படுகிறது.
# ஜெயதேவர்

## வாழ்க்கை வரலாறு

### ஜெயதேவர் குறித்த வரலாற்றுச் செய்திகள்

இலிங்கராஜ் கோவில், மதுகேசுவர் கோவில் மற்றும் சிம்மாசலம் கோவில்களில் அண்மையில் கண்டறிந்த கல்வெட்டுக்களிலிருந்து முனைவர். சத்தியநாராயணன் ராஜகுரு ஜெயதேவரின் வாழ்க்கையைக் குறித்த சில புரிதல்களை வெளியிட்டுள்ளார். இவற்றில் ஜெயதேவர் கூர்மபதாகையில் ஆசிரியப்பணியாற்றியதைப் பகர்கின்றன. இவரும் அங்கேயே படித்திருக்கலாம்.இங்கு அவருக்கு கவிதை, இசை மற்றும் நடனத்தில் பயிற்சி ஏற்பட்டிருக்கலாம்.  
ஒடிசாவிற்கு வெளியே ஜெயதேவரைக் குறித்த குறிப்புகள் பிருத்திவிராச் சௌகான் அரசவைக் கவிஞராக இருந்த சாந்த் பர்தாய் பாடல்களில் உள்ளன. இதற்கு அடுத்ததாக பொ.ஊ. 1201இல் ராசா சாரங்கதேவர் கல்வெட்டுக்களில் காணப்படுகின்றன. இவற்றிலிருந்து கீத கோவிந்தம் இயற்றப்பட்ட சிறிது காலத்திலேயே இந்தியா முழுமையும் பரவலாக அறியப்பட்டது என தெரிய வருகிறது. பூரியிலுள்ள ஜெகன்னாதர் கோயிலில் வழமையாக கீத கோவிந்த நிகழ்ச்சி நடைபெற்று வந்திருக்கலாம்.  
மேலும் சில குறிப்புகள் ஒடிசா வைணவக் கவி மாதவ பட்நாயக்கின் நூலிலிருந்து பெறலாம். இவரது நூல் சைதன்யர் பூரி வந்தபோது கெந்துள் சாசன் சென்று ஜெயதேவரை வணங்கியதாகவும் கீத கோவிந்தத்திலிருந்து சில கீர்த்தனைகளைப் பாடியதாகவும் விவரிக்கிறது. இந்த நூலிலிருந்தே ஜெயதேவரின் பிறப்பிடம் கெந்துள் சாசன் என அறிகிறோம்.
# ஜெயதேவர்

## வெளியிணைப்புகள்

- Sanskrit Scholars of Orissa (pdf)
-
- ஜெயதேவர் கதை - ஒலி வடிவம்
# விக்கிப்பீடியா:ஆண்டு நிறைவுகள்/சனவரி 19

**சனவரி 19**:
- 1661 &ndash; பிரித்தானியக் காப்பாளர் ஆலிவர் கிராம்வெல்லைக் கொலை செய்யத் திட்டம் தீட்டிய தாமசு வென்னர் என்பவர் இலண்டனில் தூக்கிலிடப்பட்டார்.
- 1788 &ndash; இங்கிலாந்தில் இருந்து கைதிகளை ஏற்றி வந்த இரண்டாவது தொகுதி கப்பல்கள் நியூ சவுத் வேல்சின் பொட்டனி விரிகுடாவை வந்தடைந்தது.
- 1818 &ndash; பிரெஞ்சு இயற்பியலாளர் அகஸ்டின் பிரெனெல் முனைவுற்ற ஒளியைப் பற்றிய விளக்கத்தை அறிவித்தார்.
- 1920 &ndash; அமெரிக்க மேலவை உலக நாடுகள் சங்கத்தில் சேருவதற்கு எதிராகத் தீர்மானம் நிறைவேற்றியது.
- 1966 &ndash; இந்திரா காந்தி *(படம்)* இந்தியப் பிரதமராகத் தேர்ந்தெடுக்கப்பட்டார்.
- 1983 &ndash; ஆப்பிள் நிறுவனத்தின் வரைகலை பயனர் இடைமுகம் மற்றும் சுட்டியுடனான முதலாவது வணிக-முறை தனி மேசைக் கணினி ''ஆப்பிள் லீசா" வெளியிடப்பட்டது.
- 1997 &ndash; 30 ஆண்டுகளுக்குப் பின்னர் யாசர் அரபாத் எபிரோன் திரும்பினார்.
**ஜி. சுப்பிரமணிய ஐயர்** (பி.&nbsp;1855) **சீர்காழி கோவிந்தராஜன்** (பி.&nbsp;1933) **தாமரைக்கண்ணன்** (இ.&nbsp;2011)
# நீலகேசி

**நீலகேசி** என்பது ஐஞ்சிறு காப்பியங்கள் எனப்படும் ஐந்து தமிழ் இலக்கிய நூல்களுள் ஒன்றாகும். சமண சமய நூலான நீலகேசி ஒரு கதைப் பின்னணியில் சமணக் கொள்கைகளை விளக்குகின்றது. தமிழில் எழுதப்பட்ட முதலாவது தருக்க நூல் இதுவெனக் கூறப்படுகின்றது. பௌத்த சமயத்தின் பெருமை கூற எழுந்த காப்பியமான குண்டலகேசி எனும் நூலுக்கு மறுப்பாகவே நீலகேசி எழுதப்பட்டுள்ளது. எனினும் இதனை எழுதியவர் யார் எனத் தெரியவில்லை. இந்நூலுக்கு நீலகேசி திரட்டு என்ற பெயரும் காணப்படுகிறது.  
இந்நூல் கடவுள் வாழ்த்து நீங்கலாக 10 சருக்கங்களை கொண்டது. இப்பதினொரு பகுதிகளிலும் மொத்தமாக 894 பாடல்கள் உள்ளன. இவையனைத்தும் விருத்தப்பாவினால் ஆனது. இப்பகுதிகளின் பெயர்களையும், அவற்றில் உள்ள பாடல்களின் எண்ணிக்கைகளையும் கீழுள்ள பட்டியலில் காணலாம்.  
1. கடவுள் வாழ்த்தும் பதிகமும் - 9 பாடல்கள்
1. தரும உரை - 140 பாடல்கள்
1. குண்டலகேசி வாதம் - 82 பாடல்கள்
1. அர்க்க சந்திர வாதம் - 35 பாடல்கள்
1. மொக்கல வாதம் - 193 பாடல்கள்
1. புத்த வாதம் - 192 பாடல்கள்
1. ஆசீவக வாதம் - 71 பாடல்கள்
1. சாங்கிய வாதம் - 53 பாடல்கள்
1. வைசேடிக வாதம் - 41 பாடல்கள்
1. வேத வாதம் - 30 பாடல்கள்
1. பூத வாதம் - 41 90பாடல்கள்
# நீலகேசி

## நீலகேசியின் காலம்

நீலகேசியின் காலம் பத்தாம் நூற்றாண்டின் முற்பகுதி என கணிக்கப்பட்டுள்ளது. ஆனால் நீலகேசியில் கி.பி. ஏழாம் நூற்றாண்டில் வாழ்ந்த தர்ம கீர்த்தி சிந்தனைகள் காணப்படுவதால் நீலகேசி கி.பி. ஏழாம் நூற்றாண்டில் தோன்றியது என லி. சிவகுமார் கருதுகின்றார்.
# வில்லுப்பாட்டு

**வில்லுப்பாட்டு** அல்லது **வில்லிசை** (*Villuppaatu*) என்பது தென்தமிழ்நாட்டிலும் ஈழத்திலும் நாட்டுப்புறக் கலைகளில் தனிச்சிறப்புடன் திகழும் தமிழர் கலை வடிவங்களில் ஒன்றாகும். வில்லின் துணைகொண்டு பாடப்படும் பாட்டு *வில்லுப்பாட்டு* எனப் பெயர் பெற்றது. துணை இசைக்கருவிகள் பல இருப்பினும் வில்லே இங்கு முதன்மை பெறுகிறது. துணைக்கருவிகளாகப் பயன்படுத்தப்படுபவை: உடுக்கை, வில்லுக்குடம், தாளம், வீசுகோல், கட்டை என்பனவாகும்.
# வில்லுப்பாட்டு

## வில்லுப்பாட்டின் தோற்றம்

வில்லுப்பாட்டின் தோற்றம் குறித்த காலத்தை வரையறுத்துக் கூற முடியவில்லை. மனிதன் வேட்டையாடுதலைத் தொழிலாகக் கொண்டிருந்த நேரம் அவனுக்கு உதவியது வில்லாகும். அதில் கட்டப்பட்டிருந்த மணி ஓசையில் மயங்கி அதனடிப்படையில் வில்லுப்பாட்டிசை உருவாகியிருக்கலாம் எனக் கருதப்படுகிறது.  
வீரர்களின் பொழுதுபோக்குச் சாதனமாக முதலில் விளங்கிய வில்லுப்பாட்டு, காலப்போக்கில் வளர்ச்சி பெற்று மக்களின் பொழுது போக்கிற்காகவும், குறிப்பாகச் சமுதாய சீர்திருத்தக் கருத்துக்களைச் சொல்வதற்கும் பயன்பட்டது.  
‘’’வில்லுப்பாட்டு’’’ எப்படி உருவானது என்பதற்கு செவிவழிக் கதை ஒன்று உண்டு. பாண்டிய மன்னர் வில்லுடன் வேட்டைக்குப் போனார். பல விலங்குகளை வேட்டையாடினார். மாலை நேரம் வந்ததும், மன்னர் மனதில் கலக்கம். அமைச்சரிடம் ‘’இந்த உயிர்களை இப்படிக் கொல்லுகிறோமே... நமக்கு சந்தோஷம், அவற்றுக்கோ துன்பம். மானைக் கொன்ற பின், அதன் குட்டி எப்படித் தவிக்கிறது பார்த்தீர்களா?’’ என்றார்.
‘’சரி, இதற்கெல்லாம் பரிகாரம் உண்டா?’’
‘’உண்டு ராஜா... இறைவன் மீது மனமுருகப் பாடி பாவ மன்னிப்புக் கோருங்கள். இசை ஒன்றுக்குத் தான் இசைவான்’’ என்றார் அமைச்சர். உடனே காட்டிலேயே கச்சேரி நடத்த முடிவானது. ஆனால் பக்க வாத்தியங்கள் இல்லை. கொண்டு வந்த பொருட்களை இசைக்கருவிகளாக்கினர். வில்லைத் தரையில் வைத்து அம்பால் தட்டி இசை எழுப்பினார் மன்னர். அப்படி தட்டும் போது வில் சரிவர நிற்காததால் தண்ணீர் கொண்டு போயிருந்த மண் குடத்தைக் கட்டித் தட்டினார். டும் டும் என்று நாதம் பிறந்துவிட்டது.
ராஜா பாடத் துவங்கும் முன், ‘தந்தனத்தோம்’ என்று அடியெடுத்துக் கொடுத்தார் அமைச்சர். மன்னர் பாடும் போது, ஆமோதிக்க வேண்டாமா? அதனால் மன்னரின் உதவியாட்கள் ‘ஆமாம்’ போட ஆரம்பித்தனர். அந்தப் பழக்கம் வில்லுப்பாட்டில் இன்னும் தொடர்கிறது.
# வில்லுப்பாட்டு

## வில்லுப்பாட்டின் அமைப்பு

வில்லுப்பாட்டின் கட்டமைப்பைப் பெரும்பாலும் பின்வரும் ஏழு வகைகளாக வகுக்கலாம்:
# வில்லுப்பாட்டு

## வில்லுப்பாட்டின் அமைப்பு

### காப்பு விருத்தம்

இறைவணக்கம் செய்தல் தமிழர் மரபாகும். அந்த முறையில் வில்லுப்பாட்டின் முதல் பகுதி காப்புப் பகுதியாக அமைகிறது.  
பெரும்பாலும் இது விருத்தமாக அமையும்.
# வில்லுப்பாட்டு

## வில்லுப்பாட்டின் அமைப்பு

### வருபொருள் உரைத்தல்

குறிப்பிட்ட கதையை இன்று வில்லில் கூறப்போவதாக ஆசிரியர் முன்கூட்டியே குறிப்பிடுவது வருபொருள் உரைத்தலாகும்.  
இதனை *நுதலிப்பாடுதல்* எனவும் கூறுவர். இது பாடலாக அமையப்பெறும்.
# வில்லுப்பாட்டு

## வில்லுப்பாட்டின் அமைப்பு

### குருவடி பாடுதல்

தனக்கு ஆசிரியனாக இருந்தவரை நினைத்து வணங்கி நலம் உண்டாக உதவுமாறு கோருவது *குருவடி பாடுதல்* எனப்படுகிறது.
# வில்லுப்பாட்டு

## வில்லுப்பாட்டின் அமைப்பு

### அவையடக்கம்

கதை கூறுவோர் தன்னை எளியோனாகவும், கேட்போரைச் சான்றோராகவும் கருதி கூறப்பெறுவது *அவையடக்கம்* ஆகும்.  
பிழை நேருமிடத்துப் பொருத்துக்கொள்ள வேண்டுவதாக அப்பகுதி அமையப்பெறும்.
# வில்லுப்பாட்டு

## வில்லுப்பாட்டின் அமைப்பு

### நாட்டு வளம்

கதையின் தொடக்கத்தில் பொதுவாக நாட்டு வளமே கூறப்படும்.
# வில்லுப்பாட்டு

## வில்லுப்பாட்டின் அமைப்பு

### கதைக்கூறு

நாட்டுவளத்தினை அடுத்து கதை முழுமையாகக் கூறப்பெறும். கதையின் தலைவன், தலைவியரின் சிறப்பு இதில் புகழ்ந்துரைக்கப்படும்.
# வில்லுப்பாட்டு

## வில்லுப்பாட்டின் அமைப்பு

### வாழிபாடுதல்

இறுதிப் பகுதியாக வாழ்த்துப் பகுதி அமையும். கதை கேட்போர், கதை மாந்தர், கதை கூறுவோர் என அனைவரும் நலம்பெற வாழ்த்துவதாக மங்களமாக முடிவு பெறும் நிலை *வாழிபாடுதல்* என்பது.
# வில்லுப்பாட்டு

## வில்லுப்பாட்டுக் கலைஞர்கள்

- தோவாளை சுந்தரம் பிள்ளை
- என். எஸ். கிருஷ்ணன்
- குலதெய்வம் இராஜகோபால்
- யாழ்ப்பாணம் சின்னமணி
- உடப்பு பெரி. சோமாஸ்கந்தர்
- சுப்பு ஆறுமுகம்
- திருப்பூங்குடி ஆறுமுகம்
- லடிஸ் வீரமணி
- நாச்சிமார்கோயிலடி இராஜன்
- திருநெல்வேலி புலிக்குட்டிப்புலவர்
- முத்துசாமி தேவர், கோவில்பட்டி.
- சோக்கல்லோ சண்முகநாதன்
- மேலக்கரந்தை பெரியசாமி
# வில்லுப்பாட்டு

## மேற்கோள்களும் உசாத்துணைகளும்

- *தோட்டுக்காரி*, முனைவர் வ. அலமேலு, உலகத் தமிழாராய்ச்சி நிறுவனம், சென்னை, 1995
# வில்லுப்பாட்டு

## பனுவல்

-
- Source
# வில்லுப்பாட்டு

## வெளி இணைப்பு

- Villu Paatu -
- வில் பிறந்த கதை - இராஜம் புஷ்பவனம் (நூலகம் திட்டம்)
- யாழ்ப்பாணம் சின்னமணியின் வில்லுப்பாட்டு இணையத்தில்
- வில்லிசைக் கலைஞர் சின்னமணி
# பிபிசி தமிழோசை

**பிபிசி தமிழோசை** என்பது பிபிசி உலக சேவை வானொலியின், தமிழ் சேவையாகும். இவ்வானொலி சேவையானது 1941 மே 3 ஆம் நாள் முதல் இயங்கி வருகின்றது. இவ்வானொலி நாள்தோறும் 30 நிமிடங்கள், தமிழ் மொழியில், உலகச் செய்திகளையும், வேறு பல நிகழ்ச்சிகளையும், வழங்கி வருகின்றது. இங்கு இந்திய, இலங்கைச் செய்திகளுக்கு முன்னுரிமை கொடுக்கப்படுவதோடு, செய்தியரங்கம் பகுதியில், அவை விரிவாக ஆராயப்படுகிறது. தென்னிந்தியாவிலும், இலங்கையிலும், இச்சேவை வானலைகளில் ஒலிபரப்பப்படுவதோடு, ஏனைய பிரதேசங்களில் இணைய தளத்திலும் பரப்பப்படுகிறது.  
| இடம் | ஒலிபரப்பு நேரம் | சிற்றலைவரிசைகள் |  |
| --- | --- | --- | --- |
| இந்தியா - | 2115 - 2145 (இந்திய சீர் நேரம்) | 6140&nbsp;kHz (49 மீட்டர்) |  |
| இலங்கை - | 2115 - 2145 (இலங்கை சீர் நேரம்) | 7205&nbsp;kHz (41 மீட்டர்) |  |
| லண்டன் - | 1545 - 1615 (கிறின்விச் சீர் நேரம்) | 9645&nbsp;kHz (31 மீட்டர்) | } |  
இந்நிகழ்ச்சிகளை இலங்கை ஒலிபரப்புக் கூட்டுத்தாபனம் தனது தேசிய சேவையில் மறு ஒலிபரப்பு செய்கிறது.
# பிபிசி தமிழோசை

## பவள விழா

2015 ஆம் ஆண்டு மே மாதம் 3 ஆம் திகதி அன்று, 74 ஆண்டுகளை நிறைவு செய்து, 75 ஆவது ஆண்டில் அடியெடுத்துவைத்த தமிழோசைக்கு பவளவிழா தொடங்கியது.
# பிபிசி தமிழோசை

## சிற்றலை ஒலிபரப்பு நிறுத்தம்

தமிழோசையின் சிற்றலை ஒலிபரப்பு, 2017 ஆம் ஆண்டு ஏப்ரல் மாதம் 30ஆம் தேதியோடு நிறுத்தப்படுகிறது. இந்தியாவிலும் இலங்கையிலும் தொலைக்காட்சி, இணையம் போன்ற ஊடகங்களின் தாக்கத்தால் ஆதரவு இழப்பு ஏற்பட்டுள்ளதாகவும் அதன் காரணமாக தமிழோசையின் ஒலிபரப்பு நிறுத்தப்படுவதாகவும் பிபிசி தெரிவித்தது.
# பிபிசி தமிழோசை

## பணியாற்றிய ஒலிபரப்பாளர்கள்

- சங்கர் சங்கரமூர்த்தி
- ஆனந்தி சூர்யப்பிரகாசம்
- ஏ. சி. தாசீசியஸ்
- விமல் சொக்கநாதன்
# யோசப் வாசு

**புனித யோசப் வாசு** (*Saint Joseph Vaz*, CO, கொங்கணி மொழி: *Bhagivont Zuze Vaz*, டச்சு: *José Vaz*, 21 ஏப்ரல் 1651 - 16 சனவரி 1711), இந்தியாவின் கோவாவில் பிறந்து இலங்கையின் கத்தோலிக்க நம்பிக்கை ஒல்லாந்தரால் அடக்குமுறைக்கு உட்படுத்தப்பட்டிருந்த வேளையில் இலங்கை கத்தோலிக்கருக்கு சேவை செய்வதற்கு வந்த கத்தோலிக்க குருவானவர் ஆவார். இவர் ஈழத்தில் யோசேவாஸ் முனீந்திரர் எனவும் அழைக்கப்பட்டார். பிற்காலத்தில் இவர் கண்டி இராச்சியத்தில் தங்கியிருந்து இலங்கையில் கத்தோலிக்க திருச்சபையை மீளமைத்தார்.  
கத்தோலிக்கர்களுக்கு இவர் ஆற்றிய பணிகளுக்காக இவர் இலங்கையின் திருத்தூதர் என அழைக்கப்பட்டார். 1995 சனவரி 21 ஆம் நாள் கொழும்பு நகரில் இவருக்கு திருத்தந்தை இரண்டாம் அருள் சின்னப்பர் அருளாளர் பட்டம் வழங்கினார். 2015 சனவரி 14 அன்று திருத்தந்தை பிரான்சிசு காலிமுகத் திடலில் வைத்து புனிதராகத் திருநிலைப்படுத்தினார்.
# யோசப் வாசு

## யாழ்ப்பாணம் வருகை

கி.பி. 1685 ஆம் ஆண்டில் கோவாவின் Oratary of St. Philip Neri இல் இணைந்த யோசப் வாஸ் அடிகளார் 1687 ஆம் ஆண்டு ஏப்ரலில் யாழ்ப்பாணம் வந்து சேர்ந்தார். அப்போது இலங்கையில் ஆட்சியில் இருந்த ஒல்லாந்தர் கால்வினிசத்தைப் பின்பற்றியவர்கள். எனவே கத்தோலிக்கரையும், குருமாரையும் கொலை செய்தனர். பாடசாலைகளைத் தரைமட்டமாக்கினர். இதனால் பிச்சைக்கார வேடத்தில் இலங்கை வந்த அடிகளாருக்கு சில்லாலையூர் மக்கள் புகலிடம் வழங்கினர். அவர் அங்கேயே தங்கி சில்லாலையிலும் அதனைச் சுற்றியுள்ள கிராமங்களிலும் கத்தோலிக்க மக்களுக்கு தனது சேவையை வழங்கினார். பின்னர் அவர் மாறுவேடத்தில் கால்நடையில், 24 ஆண்டுகளாகப் வன்னி, புத்தளம், மன்னார், பூநகரி ஆகிய இடங்களுக்கும் சென்று மதப்பிரசாரம் செய்தார்.
# யோசப் வாசு

## கண்டிக்கு விஜயம்

1692 இல் கண்டிக்குச் சென்ற வாஸ் அடிகளார், அங்கு றோமன்-கத்தாலிக்க மதத்தை மீளத் தாபிக்கப் பெருமுயற்சி செய்தார். இதனால் அவர் அங்கு இரண்டாண்டுகள் சிறையிலும் இருக்க நேரிட்டது. கண்டியிலிருந்தே தனது சேவையைத் தொடர்ந்த வாஸ் அடிகள் 1696 இல் இலங்கையின் Vicar-General பதவியைப் பெற்றார். 1710 ஆம் ஆண்டில் மட்டக்களப்பு தாண்டவன்வெளி பரி. வியாகுலமாதா கோயில் வளவில் சிறு ஓலைக் கோயில் கட்டிப் பலி ஒப்புக் கொடுக்கும் போது காட்டிக் கொடுக்கப்பட்டு மரத்தில் கட்டி அடிக்கப்பட்டார். 1711 ஆம் ஆண்டில் கண்டியில் காலமானார்.
# யோசப் வாசு

## தமிழருக்கும் சிங்களவருக்கும் பணி

வாஸ் அடிகளார் இலங்கை நாட்டில் தமிழ் மக்கள் நடுவிலும் சிங்கள மக்கள் நடுவிலும் பணியாற்றினார் என்பது குறிப்பிடத்தக்கது. அவர் திருவிவிலியத்தை தமிழிலும் சிங்களத்திலும் பெயர்த்தார்.. அந்த இருமொழிகளிலும் மக்கள் கடவுளை வழிபடுவதற்கான நூல்களையும் இயற்றினார்.  
மடு நகரில் அமைந்துள்ள அன்னை மரியா கோவிலைப் புதுப்பித்துக் கட்டுவதற்கு வாஸ் அடிகளார் துணைபுரிந்தார். மேலும், கிறிஸ்தவ நம்பிக்கையை இலங்கையில் பரப்புகையில், அந்தந்த மக்களின் பண்பாட்டுப் பாணிகளை மதிக்க வேண்டும் என்பதிலும் அவர் கருத்தாயிருந்தார். மொழி, இன வேறுபாடுகளைக் களைந்து, கடவுள் நம்பிக்கையில் மக்கள் வளர வேண்டும் என்பது அவருடைய குறிக்கோளாக இருந்தது.
# யோசப் வாசு

## அருளாளர் பட்டம்

இன்று "இலங்கையின் அப்போஸ்தலர்" என அழைக்கப்படும் யோசப் வாஸ் அடிகளார், 1995, சனவரி 20 இல் திருத்தந்தை இரண்டாம் அருள் சின்னப்பர் கொழும்பு வந்திருந்த போது சனவரி 21 இல் காலிமுகத்திடலில் இடம்பெற்ற திருச்சடங்கின் போது யோசப் வாஸ் அருளாளர் பட்டம் பெற்றவராக அறிவிக்கப்பட்டார்
# யோசப் வாசு

## புனிதர் பட்டம்

திருத்தந்தை பிரான்சிசு 2015, சனவரி 14 அன்று, தனது இலங்கை திருப்பயணத்தின்போது காலி முகத்திடலில் இடம்பெற்ற திருப்பலி நிகழ்வில் வாஸ் அடிகளாருக்குப் புனிதர் பட்டம் அளித்தார். வழக்கமாக புனிதர்பட்டமளிப்புக்கு தேவைப்படும் இரண்டாம் புதுமையினை வேண்டாம் என்று திருத்தந்தை பிரான்சிசு வாஸ் அடிகளாருக்குப் விதிவிலக்கு அளித்தார் என்பது குறிக்கத்தக்கது. இவர் இலங்கையில் முதலாவது புனிதர் பட்டம் பெறுபவர் அவராவார். இந்த நிகழ்வில் திருத்தந்தையிடம் ஆசிபெறுவதற்காக (4 இலட்சத்திற்கு மேற்றபட்ட) பெருந்தொகையான மக்கள் கலந்துகொண்டனர்.
# மண்டபசாலை

**மண்டபசாலை** என்பது விருதுநகர் மாவட்டத்தின் அருப்புக்கோட்டையில் இருந்து இராமநாதபுரம் மாவட்டம் கமுதி, சாயல்குடிக்கு செல்லும் முக்கிய சாலையில் அமைந்துள்ளது.  
இவ்வூரின் மக்கள்தொகை ஏறத்தாழ 1,300 பேர் ஆகும். ஏறத்தாழ 250 வீடுகளைக் கொண்ட இந்தக் கிராமத்தினுடைய முக்கிய தொழில் விவசாயம் ஆகும். பருத்தி, உளுந்து, நெல், பாசி, மொச்சை, கம்பு, சோளம் ஆகியவை முக்கிய விளைபொருள்களாகும். முக்கிய தொழில் விவசாயம் என்றாலும் இந்த கிராமத்தின் எழுத்தறிவு 75% ஆகும். பல பொறியாளர்கள், மருத்துவர்கள், ஆசிரியர்கள், இந்திய அரசுப்பணி அதிகாரிகளையும் தனது பங்காக அளித்துள்ளது இவ்வூர்.
# காய்ச்சல்

ஒருவருக்கு நோய் உண்டாக்கும் நுண்ணுயிரிகளின் தொற்று ஏற்படும்போது உடல் வெப்பநிலை உயர்கின்றது. இது **காய்ச்சல்** (fever) எனப்படுகின்றது. மனிதனுடைய உடல் வெப்பநிலை பொதுவான 98.6 பாகை F. (37 பாகை C.) இலும் அதிகமாகும்போது, காய்ச்சல் இருப்பதாகக் கொள்ளப்படலாம் ஆயினும், 100.4 பாகை F. (38 பாகை C.) அளவுக்கு வெப்பநிலை உயரும்வரை ஒருவருக்குக் குறிப்பிடத்தக்க அளவில் காய்ச்சல் இருப்பதாகக் கருதப்படுவதில்லை.  
காய்ச்சல் உடலின் இயற்கையான நோய் எதிர்ப்பு ஆயுதம் ஆகும். உடல் வெப்பநிலை உயர்வதனால், பல நோய் உருவாக்கும் நுண்ணுயிரிகள் அழிக்கப்படக்கூடிய சாத்தியம் இருப்பதாகக் கருதப்படுகின்றது. இதனால், வீரியம் குறைவான காய்ச்சல்களுக்கு, மருத்துவம் செய்யாது விட்டுவிடுவதும் உண்டு. எனினும், இத்தகைய காய்ச்சல்கள், வேறு பிரச்சினைகளுக்குரிய நோய்க்குறித் தொகுப்புகளுடன் (symptoms) சேர்ந்திருக்கவில்லை என்பதை உறுதிப்படுத்துவதற்காக மருத்துவரின் ஆலோசனை தேவைப்படுகின்றது. 100.4 பாகை F. வெப்பநிலைக்கு மேல் காய்ச்சல் ஏறும்போது விரும்பத்தகாத விளைவுகள் ஏற்படக்கூடிய சாத்தியங்கள் உண்டு. சன்னி, வலிப்பு முதலியவை ஏற்படக்கூடும். இத்தகைய காய்ச்சல்களுக்கு உடனடியான மருத்துவ உதவி தேவை.  
காய்ச்சலைக் குறைப்பதற்குப் பயன்படும் மருந்துகள் காய்ச்சலடக்கிகள் எனப்படுகின்றன. பாராசித்தமோல், ஆஸ்பிரின் போன்றவை இவற்றுள் அடங்கும்.  
காய்ச்சலைச் செயற்கையாக உண்டாக்குவதன் மூலம் நோய்களைத் தீர்க்கும் முறையும் ஒரு காலத்தில் பயன்படுத்தப்பட்டது. ஆஸ்திரியாவைச் சேர்ந்த மருத்துவரான ஜூலியஸ் வாக்னர் வொன் ஜோரெக் (Julius Wagner von Jauregg) (1857-1940) என்பவர் இந்த முறையை அறிமுகப்படுத்தினார். எனினும் தற்காலத்தில் இம்முறை பயன்படுத்தப்படுவதில்லை.  
அதிக காய்ச்சல் இருந்து குணமாகிய நோயாளிகள் சிலருக்கு, இதனுடன் சம்பந்தப்படாத நோய்கள் சில தணிந்திருக்கவும், சில சமயம் முற்றாகவே குணமாகியும் இருப்பதாகக் கூறப்படுகிறது.
# காய்ச்சல்

## உசாத்துணைகள்

- மெடிசின்நெட்.கொம் (MedicineNet.com)
# விக்கிப்பீடியா:ஆண்டு நிறைவுகள்/சனவரி 20

**சனவரி 20**:
- 1649 &ndash; இங்கிலாந்தின் **முதலாம் சார்லசு** (படம்) மன்னனுக்கெதிராக தேசத்துரோகக் குற்றச்சாட்டுகளுக்காக விசாரணைகள் ஆரம்பமாயின.
- 1841 &ndash; ஆங்காங் தீவு பிரித்தானியாவினால் கைப்பற்றப்பட்டது.
- 1921 &ndash; பிரித்தானிய நீர்மூழ்கிக் கப்பல் *கே5* ஆங்கிலக் கால்வாயில் மூழ்கியதில், அதில் பயணம் செய்த அனைத்து 56 பேரும் உயிரிழந்தனர்.
- 1945 &ndash; இரண்டாம் உலகப் போர்: செருமனி கிழக்கு புருசியாவில் இருந்து 1.8 மில்லியன் மக்களை வெளியேற்றும் நடவடிக்கையை ஆரம்பித்தது.
- 1972 &ndash; வங்காளதேச விடுதலைப் போர், 1971 இந்திய-பாக்கிஸ்தான் போர் ஆகியவற்றில் தோல்வியடைந்ததை அடுத்து பாக்கித்தான் அணுவாயுதத் திட்டத்தை ஆரம்பித்தது.
- 1981 &ndash; ரொனால்ட் ரேகன் ஐக்கிய அமெரிக்கக் குடியரசுத் தலைவராகி 20 நிமிடங்களில் ஈரான் தான் 444 நாட்களாகப் பிடித்து வைத்திருந்த 52 அமெரிக்க பணயக் கைதிகளையும் விடுவித்தது.
- 1991 &ndash; சூடான் அரசு நாடெங்கும் இசுலாமியச் சட்டத்தை அறிமுகப்படுத்தியதை அடுத்து, நாட்டின் வடக்குப் பகுதி முசுலிம்களுக்கும் தெற்கில் வாழும் கிறித்தவர்களுக்கும் இடையில் உள்நாட்டுப் போர் மேலும் தீவிரமடைந்தது.
**சவரிராயர்** (பி.&nbsp;1859) **சி. மூ. இராசமாணிக்கம்** (பி.&nbsp;1913) **ம. ப. பெரியசாமித்தூரன்** (இ.&nbsp;1987)
# கீத கோவிந்தம்

**கீத கோவிந்தம்** (சமஸ்கிருதம்: गीत गोविन्द) ("கோபியர் பாடல்") பன்னிரண்டு அத்தியாயங்களைக் கொண்ட ஒரு காவியம் ஆகும். இதனை பொ.ஊ. 12ம் நூற்றாண்டில் வாழ்ந்த ஜெயதேவர் என்பவர் இயற்றினார். பக்தி இலக்கியத்தின் முக்கியமான நூலாகவும், சமஸ்கிருத கவிதை நூல்களுக்கு ஓர் எடுத்துக்காட்டாகவும் திகழ்கிறது இந்நூல். சமஸ்கிருதத்தில் காவியங்கள் இரண்டு வகைப்படும். அவை *சாதாரண காவியம்*, மற்றும் *மஹா காவியம்* ஆகும். கீத கோவிந்தம் மஹா காவியம் வகையைச் சார்ந்ததாகும்.  
இதன் ஒவ்வொரு பாகமும் 24 பிரபந்தங்களை அடக்கியதாகும். ஒவ்வொரு பிரபந்தத்திலும் எட்டு இருவரிச் செய்யுள்கள் இருக்கும். அதனால் இவற்றுக்கு **அஷ்டபதி** என்றும் பெயர். 'சந்தன சர்சித நீல களேபர' என்று துவங்கும் அஷ்டபதி, நாட்டியங்களிலும் மற்றும் இசை அரங்குகளிலும் இன்றளவும் மிகவும் பிரபலம்.  
1792 இல், சர் வில்லியம் ஜோன்ஸ் என்பவரால் முதல்முதலில் இந்நூல் ஆங்கிலத்தில் மொழி பெயர்க்கப்பட்டது. அதன் பின்னர் உலகம் முழுதும் பல்வேறு மொழிகளில் மொழிபெயர்க்கப்பட்டுள்ளது.
# கீத கோவிந்தம்

## இலட்சணம்

கோபியர்கள்]]
ஈடுபடும் ராதையும் கோபியர்களும்]]
- ராதை, கிருஷ்ணன், சகி ஆகிய மூவரே இக்காவியத்தின் கதாபாத்திரங்கள்.
- பல விருத்தங்களால் அமைந்து சுலோகங்களால் இக்காவியம் ஆரம்பிக்கின்றது.
- பல இராகங்களிலும், தாளங்களிலும் வெகு அழகாய் இயற்றப்பட்டுச் சொற்சுவை, பொருட்சுவை ததும்பும் 24 கீர்த்தனைகளே இக்காவியத்தின் முக்கிய பாகமாகும். அழகான சுலோகங்கள் நடுவிலும், முடிவிலும் காணப்படுகின்றன.
- ஒவ்வொரு கீர்த்தனத்திலும் 8 சரணங்கள் உள்ளன. (இதனால் இது இருப்பதால் *அஷ்டபதி* எனப் பெயர் பெற்றது).
- கருணை, வீரம், சாந்தி முதலிய ஒன்பது ரசங்களில் மனோகரமான, மனதுக்கு இரம்மியமான சிருங்கார ரசத்தையே பிரதானமாகக் கொண்டு அமைந்துள்ளது. அதாவது வெளிப்பொருளாக சிற்றின்பமே வர்ணிக்கப்பட்டுள்ளது. ஆனால் உட்பொருளை நோக்கின் கிருஷ்ணனை பரமாத்மாவாகவும், ராதையை ஜீவாத்மாவாகவும், ஞான குருவாகவும் கொண்டு, ஜீவாத்மாவானது பரமாத்மாவை அடைய முயலும் நிலையை விளக்கிக் காட்டுவது தெரிகின்றது.
# கீத கோவிந்தம்

## அஷ்டபதியின் தனிப்பெருமை

இந்திய சங்கீத சாஸ்திர நூல்களில் காலத்தால் முந்தியதென்று வழங்கும் சாரங்கதேவருடைய *சங்கீத ரத்னாகரத்துக்கும்* ஏறக்குறைய 200 வருடங்கள்க்கு முந்திய சங்கீத முறையை அஷ்டபதி விளக்குகின்றது. எனவே தென்னிந்தியாவும், வட இந்தியாவும் அடங்கியுள்ள பாரத நாட்டின் வெகு புராதன இசைநூல் இதுவாகும்.
# வள்ளுவர் கோட்டம்

**வள்ளுவர் கோட்டம்**, திருவள்ளுவருக்காகக் கட்டப்பட்ட ஒரு நினைவகம் ஆகும். இது சென்னையில், கோடம்பாக்கம் பெருந்தெரு, வில்லேஜ் தெருக்கள் சந்திப்புக்கு அண்மையில் அமைந்துள்ளது. இந் நினைவகம், 1973 ஆம் ஆண்டு ஏப்ரல் திங்கள் 27ஆம் நாள் அப்போதைய முதல்வர் மு. கருணாநிதியால் அடிக்கல் நாட்டப்பட்டு, 1976 ஆம் ஆண்டில் முடிக்கப்பட்டது.
# வள்ளுவர் கோட்டம்

## சிற்பத் தேர்

இங்கு திருவாரூர்க் கோயில் தேரின் மாதிரியில் சிற்பத் தேர் அமைப்பு கட்டப்பட்டுள்ளது. இதன் அடிப்பகுதி 25 x 25 அடி (7.5 x 7.5 மீட்டர்) அளவு கொண்ட பளிங்குக் கல்லால் ஆனது. இது 128 அடி (39 மீட்டர்) உயரம் கொண்டது. 7 அடி (2.1 மீட்டர்) உயரமான இரண்டு யானைகள் இத்தேரை இழுப்பது போல அமைக்கப்பட்டுள்ளது. தேரின் ஒவ்வொரு பக்கத்திலும் ஒவ்வொன்றும் தனிக்கல்லில் செதுக்கப்பட்ட நான்கு சக்கரங்கள் காணப்படுகின்றன. கரைகளில் உள்ள சக்கரங்கள் பெரியவை. ஒவ்வொன்றும் 11.25 அடி (3,43 மீட்டர்) குறுக்களவும், 2.5 அடி (0.76 மீட்டர்) தடிப்பும் கொண்டவை. நடுவில் அமைந்துள்ள இரு சக்கரங்களும் சிறியவை.  
இத்தேரில் திருவள்ளுவரின் சிலை வைக்கப்பட்டுள்ளது. இச்சிலை வைக்கப்பட்டுள்ள கருவறை நில மட்டத்திலிருந்து 30 அடி (9 மீட்டர்) உயரத்தில் அமைந்துள்ளது. எண்கோண வடிவில் அமைந்துள்ள இக் கருவறை 40 அடி (12 மீட்டர்) அகலமானது. இக்கருவறை வாயிலில் திராவிடக் கட்டிடக்கலைப் பாணியில் அமைந்த தூண்கள் அழகுற அமைந்துள்ளன. இத்தேரின் முன்னுள்ள அரங்கத்தின் கூரைத் தளத்திலிருந்து இச்சிலை வைக்கப்பட்டுள்ள கருவறைப் பகுதியை அணுக முடியும். இத்தேர் அமைப்பின் கீழ்ப்பகுதி, திருக்குறளிலுள்ள கருத்துக்களை விளக்கும் புடைப்புச் சிற்பங்களால் அழகூட்டப்பட்டுள்ளது.
# வள்ளுவர் கோட்டம்

## அரங்கம்

220 அடி (67 மீட்டர்) நீளமும், 100 அடி (30.5 மீட்டர்) அகலமும் கொண்ட இங்குள்ள அரங்கம் 4000 மக்களைக் கொள்ளக்கூடியது என்று கூறப்படுகின்றது. இவ்வரங்கத்தின் வெளிப்புறமாக 20 அடி (6 மீட்டர்) அகலம் கொண்ட தாழ்வாரங்கள் உள்ளன. இவ்வரங்கத்தின் ஒரு பகுதியில் மேற் தளம் அமைக்கப்பட்டுள்ளது இது குறள் மணிமாடம் எனப் பெயரிட்டு அழைக்கப்படுகின்றது, திருக்குறளில் உள்ள 1330 குறட்பாக்களும், கற்பலகைகளில் செதுக்கிப் பார்வைக்கு வைக்கப்பட்டுள்ளன. இவற்றுள் அறத்துப்பாலைச் சேர்ந்த குறள்கள் கருநிறப் பளிங்குக் கற்களிலும், பொருட்பால், காமத்துப் பால் என்பவற்றுக்குரிய பாடல்கள் முறையே வெள்ளை, செந்நிறப் பளிங்குக் கற்களிலும் பொறிக்கப்பட்டுள்ளன. இவற்றுடன், குறள்களில் உள்ள கருத்துக்களைத் தழுவி வரையப்பட்ட, நவீன, மரபுவழி ஓவியங்களும் உள்ளன.
# வள்ளுவர் கோட்டம்

## வேயாமாடம்

அரங்கத்தின் கூரைத்தளம் வேயாமாடம் எனப்படுகின்றது. இவ் வேயாமாடத்துக்குச் செல்வதற்கு அரங்கத்தில் வாயிலுக்கு அருகில் படிக்கட்டுகள் அமைக்கப்பட்டுள்ளன. இத் தளத்திலிருந்து, கருவறையை அணுக முடியும். இங்கேயிருந்து சில படிகள் உயரத்தில் அமைக்கப்பட்டுள்ள திருவள்ளுவர் சிலையையும் பார்க்கலாம். இத்தளத்திலிருந்து கருவறை மேல் அமைந்த கோபுரத்தையும் கலசத்தையும் அண்மையிலிருந்து பார்ப்பதற்கு இத்தளம் வசதியாக உள்ளது. அத்துடன், கட்டிடத்தைச் சுற்றியுள்ள பூங்காவின் அழகையும் இங்கிருந்து பார்த்து ரசிக்கமுடியும்.
# வள்ளுவர் கோட்டம்

## சுற்றாடல்

இக்கட்டிடங்களைச் சுற்றியுள்ள பகுதியில், பூஞ்செடிகளும், வேறு பல அழகூட்டும், நிழல்தரு மரங்களும் நடப்பட்டுப் பூங்காவாகப் பராமரிக்கப்பட்டு வருகிறது.
# விக்கிப்பீடியா:ஆண்டு நிறைவுகள்/சனவரி 21

**சனவரி 21**:
- 1793 &ndash; பிரெஞ்சுப் புரட்சி: பிரான்சின் பதினாறாம் லூயி மன்னன் அரசத்துரோகக் குற்றச்சாட்டுகளுக்காக கில்லட்டின் மூலம் மரணதண்டனைக்கு உட்படுத்தப்பட்டார்.
- 1924 &ndash; சோவியத் தலைவர், மார்க்சியப் புரட்சியாளர் **விளாதிமிர் லெனின்** (படம்) இறப்பு.
- 1954 &ndash; உலகின் முதலாவது அணுசக்தியாலான நீர்மூழ்கிக் கப்பல், *நோட்டிலசு*, அமெரிக்காவில் வெள்ளோட்டம் விடப்பட்டது.
- 1960 &ndash; மேர்க்குரி விண்கலத்தில் சாம் என்ற பெண் செம்முகக் குரங்கு விண்வெளிக்குப் பயணமானது.
- 1972 &ndash; திரிபுரா, மேகாலயா, மணிப்பூர் ஆகியன இந்தியாவின் தனி மாநிலங்களாக்கப்பட்டன.
- 2004 &ndash; நாசாவினால் செவ்வாய்க் கோளுக்கு அனுப்பப்பட்ட இசுபிரிட் தளவுலவியின் தொடர்புகள் துண்டிக்கப்பட்டன. எனினும் இது பூமியில் தன்னியக்க முறையில் திருத்தப்பட்டு பெப்ரவரி 6 இல் தொடர்புகள் மீண்டும் பெறப்பட்டன.
- 1976 &ndash; *கான்கோர்டு* விமானம் தனது முதலாவது வணிக பயணிகள் சேவையை இலண்டன்-பகுரைன், பாரிசு-ரியோ வழியாக ஆரம்பித்தது.
**சு. வித்தியானந்தன்** (இ.&nbsp;1989) **சொக்கலிங்க பாகவதர்** (இ.&nbsp;2002) **எம். எஸ். உதயமூர்த்தி** (இ.&nbsp;2013)
# தமிழ்த் திரைப்படங்களின் பட்டியல், 1959

1959 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அவள் யார்
1. அமுதவல்லி
1. அல்லி பெற்ற பிள்ளை
1. அழகர்மலை கள்வன்
1. அன்னையும் பிதாவும் முன்னறி தெய்வம்
1. அபலை அஞ்சுகம்
1. அதிசயப் பெண்
1. அருமை மகள் அபிராமி
1. உத்தமி பெற்ற ரத்தினம்
1. உலகம் சிரிக்கிறது
1. உழவுக்கும் தொழிலுக்கும் வந்தனை செய்வோம்
1. எங்கள் குலதேவி
1. ஒரே வழி
1. ஓடி விளையாடு பாப்பா
1. கலைவாணன்
1. கல்யாணப் பரிசு
1. கண் திறந்தது
1. கல்யாணிக்கு கல்யாணம்
1. காவேரியின் கணவன்
1. கூடி வாழ்ந்தால் கோடி நன்மை
1. சகோதரி
1. சபாஷ் ராமு
1. சர்க்கஸ் சுந்தரி (இந்தி சர்க்கஸ் குயீன் தமிழாக்கம்)
1. சிவகங்கை சீமை
1. சுமங்கலி
1. சொல்லு தம்பி சொல்லு
1. தங்கப்பதுமை
1. தலை கொடுத்தான் தம்பி
1. தாமரைக்குளம்
1. தாய் மகளுக்கு கட்டிய தாலி
1. தாயைப்போல பிள்ளை நூலைப்போல சேலை
1. திலகம்
1. தெய்வபலம்
1. தெய்வமே துணை
1. நல்ல தீர்ப்பு
1. நாலுவேலி நிலம்
1. நான் சொல்லும் ரகசியம்
1. நாட்டுக்கொரு நல்லவள்
1. பத்தரைமாத்து தங்கம்
1. பாகப்பிரிவினை
1. பாக்ய தேவதை
1. பாஞ்சாலி
1. பாண்டித் தேவன்
1. பிரசிடெண்ட் பஞ்சாட்சரம்
1. புதுமைப்பெண்
1. பெண்குலத்தின் பொன் விளக்கு
1. பொன்னான குடும்பம்
1. பொன்னு விளையும் பூமி
1. மஞ்சள் மகிமை
1. மரகதம்
1. மணிமேகலை
1. மனைவியே மனிதனின் மாணிக்கம்
1. மாதவி
1. மாலா ஒரு மங்கல விளக்கு
1. மாமியார் மெச்சின மருமகள்
1. மின்னல் வீரன்
1. யானை வளர்த்த வானம்பாடி
1. ராஜ சேவை
1. ராஜமகுடம்
1. ராஜாமலைய சிம்மன்
1. வண்ணக்கிளி
1. வாழவைத்த தெய்வம்
1. வாழ்க்கை ஒப்பந்தம்
1. வீரபாண்டிய கட்டபொம்மன்
# தமிழ்த் திரைப்படங்களின் பட்டியல், 1960

1960 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அடுத்த வீட்டுப் பெண்
1. அன்புக்கோர் அண்ணி
1. ஆட வந்த தெய்வம்
1. ஆளுக்கொரு வீடு
1. இரும்புத்திரை
1. அவன் அவனேதான்
1. இருமனம் கலந்தால் திருமணம்
1. எங்கள் செல்வி
1. எல்லாரும் இந்நாட்டு மன்னர்
1. ஒன்று பட்டால் உண்டு வாழ்வு
1. கடவுளின் குழந்தை
1. களத்தூர் கண்ணம்மா
1. கவலை இல்லாத மனிதன்
1. குறவஞ்சி
1. குழந்தைகள் கண்ட குடியரசு
1. கைராசி
1. கைதி கண்ணாயிரம்
1. சவுக்கடி சந்திரகாந்தா
1. சங்கிலித்தேவன்
1. சிவகாமி
1. சோலைமலை ராணி
1. தங்கம் மனசு தங்கம்
1. தங்கரத்தினம்
1. தந்தைக்குப்பின் தமையன்
1. திலகம்
1. தெய்வப்பிறவி
1. தோழன்
1. நான் கண்ட சொர்க்கம்
1. பக்த சபரி
1. படிக்காத மேதை
1. பாக்தாத் திருடன்
1. பார்த்திபன் கனவு
1. பாட்டாளியின் வெற்றி
1. பாதைதெரியுது பார்
1. பாவை விளக்கு
1. புதிய பாதை
1. பெற்ற மனம்
1. பெற்றவள் கண்ட பெரு வாழ்வு
1. பொன்னித் திருநாள்
1. மகாலட்சுமி
1. மங்கைக்கு மாங்கல்யமே பிரதானம் (Abba Aa Hudugi கன்னட படத்தின் மொழிமாற்றுப் படம்)
1. மன்னாதி மன்னன்
1. மீண்ட சொர்க்கம்
1. யானைப்பாகன்
1. ரத்தினபுரி இளவரசி
1. ராஜபக்தி
1. ராஜா தேசிங்கு
1. ராஜமகுடம்
1. ரேவதி
1. விஜயபுரி வீரன்
1. விடிவெள்ளி
1. வீரக்கனல்  
---
# தமிழ்த் திரைப்படங்களின் பட்டியல், 1961

1961 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அக்பர்
1. அன்பு மகன்
1. அரசிளங்குமரி
1. அரபு நாட்டு அழகி (இந்தி மொழிமாற்றுப் படம்)
1. என்னைப் பார்
1. கப்பலோட்டிய தமிழன்
1. குமுதம்
1. கானல் நீர்
1. குமார ராஜா
1. எல்லாம் உனக்காக
1. கொங்கு நாட்டு தங்கம்
1. சபாஷ் மாப்பிள்ளை
1. நல்லவன் வாழ்வான்
1. நாகநந்தினி
1. தாய் சொல்லை தட்டாதே
1. தாயில்லா பிள்ளை
1. திருடாதே
1. தூய உள்ளம்
1. தேன் நிலவு
1. பணம் பந்தியிலே
1. பங்காளிகள்
1. பனித்திரை
1. பாலும் பழமும்
1. பாக்கிய லட்சுமி
1. பாசமலர்
1. பாவ மன்னிப்பு
1. புனர் ஜென்மம்
1. மல்லியம் மங்களம்
1. மணப்பந்தல்
1. மருதநாட்டு வீரன்
1. மாமியாரும் ஒரு வீட்டு மருமகளே
1. யார் மணமகன்
1. ரிஷ்ய சிருங்கர் (தெலுங்கு மொழிமாற்றுப் படம்)
1. வீரக்குமார்
1. ஸ்ரீ வள்ளி  
---
# தமிழ்த் திரைப்படங்களின் பட்டியல், 1962

1962 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அன்னை
1. அவனா இவன்
1. அழகு நிலா
1. ஆலயமணி
1. ஆடிப்பெருக்கு
1. இந்திரா என் செல்வம்
1. எதையும் தாங்கும் இதயம்
1. எல்லோரும் வாழவேண்டும்
1. கண்ணாடி மாளிகை
1. கவிதா
1. காத்திருந்த கண்கள்
1. குடும்பத்தலைவன்
1. கொஞ்சும் சலங்கை
1. சமுதாயம்
1. சாரதா
1. சீமான் பெற்ற செல்வங்கள்
1. சுமைதாங்கி
1. செந்தாமரை
1. செங்கமலத் தீவு
1. தாயைக்காத்த தனயன்
1. தெய்வத்தின் தெய்வம்
1. தென்றல் வீசும்
1. நாகமலை அழகி
1. நிச்சய தாம்பூலம்
1. நீயா நானா
1. நெஞ்சில் ஓர் ஆலயம்
1. பலே பாண்டியா
1. படித்தால் மட்டும் போதுமா
1. பந்த பாசம்
1. பட்டினத்தார்
1. பாத காணிக்கை
1. பார்த்தால் பசி தீரும்
1. பாசம்
1. பிறந்த நாள்
1. போலீஸ்காரன் மகள்
1. மகாவீர பீமன்
1. மங்கையர் உள்ளம் மங்காத செல்வம்
1. மடாதிபதி மகள்
1. மனிதன் மாறவில்லை
1. மாடப்புறா
1. மணிமண்டபம்
1. ரத்ன மஞ்சரி (கன்னடத்திலிருந்து மொழி மாற்றுப் படம் :en:Rathna Manjari)
1. ராணி சம்யுக்தா
1. வடிவுக்கு வளைகாப்பு
1. வளர் பிறை
1. விக்ரமாதித்தன்
1. வீரத்திருமகன்
# தமிழ்த் திரைப்படங்களின் பட்டியல், 1963

1963 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அன்னை இல்லம்
1. அறிவாளி
1. ஆசை அலைகள்
1. ஆயிரங்காலத்துப் பயிர்
1. ஆனந்த ஜோதி
1. இருவர் உள்ளம்
1. இதயத்தில் நீ
1. இது சத்தியம்
1. இரத்தத் திலகம்
1. ஏழை பங்காளன்
1. கல்யாணியின் கணவன்
1. கடவுளைக் கண்டேன்
1. கற்பகம்
1. கலை அரசி
1. காட்டு ரோஜா
1. காஞ்சித் தலைவன்
1. குங்குமம்
1. குலமகள் ராதை
1. குபேரத் தீவு
1. கைதியின் காதலி
1. கொஞ்சும் குமரி
1. கொடுத்து வைத்தவள்
1. சித்தூர் ராணி பத்மினி
1. தர்மம் தலைகாக்கும்
1. துளசி மாடம்
1. நான் வணங்கும் தெய்வம்
1. நானும் ஒரு பெண்
1. நினைப்பதற்கு நேரமில்லை
1. நீதிக்குப்பின் பாசம்
1. நீங்காத நினைவு
1. நெஞ்சம் மறப்பதில்லை
1. பணத்தோட்டம்
1. பரிசு
1. பார்மகளே பார்
1. புனிதவதி
1. புரட்சிவீரன் புலித்தேவன்
1. பெரிய இடத்துப் பெண்
1. மணி ஓசை
1. மந்திரி குமாரன்
1. யாருக்கு சொந்தம்
1. லவகுசா
1. வானம்பாடி  
---
# தமிழ்த் திரைப்படங்களின் பட்டியல், 1964

1964 ஆம் ஆண்டு வெளிவந்த தமிழ்த் திரைப்படங்களின் இங்கு பட்டியலிடப்படுகின்றன.  
1. அம்மா எங்கே
1. ஆண்டவன் கட்டளை
1. ஆயிரம் ரூபாய்
1. உல்லாச பயணம்
1. என் கடமை
1. கர்ணன்
1. கலைக்கோவில்
1. கறுப்புப் பணம்
1. காதலிக்க நேரமில்லை
1. கை கொடுத்த தெய்வம்
1. சர்வர் சுந்தரம்
1. சித்ராங்கி
1. தாயின் மடியில்
1. தெய்வத்தாய்
1. தெய்வத் திருமகள்
1. தொழிலாளி
1. நல்வரவு
1. நவராத்திரி
1. நானும் மனிதன் தான்
1. பச்சை விளக்கு
1. படகோட்டி
1. பணக்காரக் குடும்பம்
1. பாசமும் நேசமும்
1. புதிய பறவை
1. பூம்புகார்
1. பொம்மை
1. மகளே உன் சமத்து
1. மாயமணி
1. முரடன் முத்து
1. ரிஷ்யசிருங்கர்
1. வழி பிறந்தது
1. வாழ்க்கை வாழ்வதற்கே
1. வீராங்கனை
1. வீராதி வீரன் (Aggi Pidugu தெலுங்கு படத்தின் தமிழாக்கம்)
1. வேட்டைக்காரன்
# கட்டிடக்கலைஞர் சங்கங்கள்

பொதுவாகப் பல நாடுகளில், தேசிய மட்டத்தில் கட்டிடக்கலைஞர்களை உறுப்பினர்களாகக் கொண்ட **கட்டிடக்கலைஞர் சங்கங்கள்** உள்ளன. இவை பொதுவாக, கட்டிடக்கலையின் தரத்தை அந்தந்த நாடுகளில் மேம்படுத்துவதையும், கட்டிடக்கலைத் தொழில் நடவடிக்கைகளை ஒழுங்கு படுத்துவதையும், கட்டிடக்கலைஞர்களுடைய நலன்களைப் பாதுகாப்பதையும் நோக்கமாகக் கொண்டு செயல்படுகின்றன. பெரும் எண்ணிக்கையில் கட்டிடக்கலைஞர்களைக் கொண்ட நாடுகளிலும், பரப்பளவில் பெரிய நாடுகளிலும், நிலப்பகுதி அடிப்படையில் இத் தேசிய சங்கங்களின் பிரிவுகள் அமைவது உண்டு. குறிப்பிட்ட நாடுகளுக்குரியனவாயினும், சில சங்கங்கள் அனைத்துலக அளவில் உறுப்பினர்களைக் கொண்டிருப்பதையும் காணலாம். ஆர் ஐ பி ஏ (RIBA) எனச் சுருக்கமாகக் குறிப்பிடப்படும் பிரித்தானிய கட்டிடக்கலைஞர்களுக்கான அரச சங்கம் (Royal Institute of British Architects) இதற்கு ஒரு எடுத்துக்காட்டு ஆகும். சில குறிப்பிட்ட புவியியற் பகுதிகளுக்குள் அடங்கிய பல நாடுகளைச் சேர்ந்த சங்கங்கள் சில நோக்கங்களுக்காக ஒன்றிணைந்து செயற்படுவதும் உண்டு. ஆசியக் கட்டிடக்கலைஞர் சங்கம் அவ்வாறானதொரு சங்கம் ஆகும்.
# கட்டிடக்கலைஞர் சங்கங்கள்

## கட்டிடக்கலைஞர் சங்கங்களின் பட்டியல்

- பிரித்தானியக் கட்டிடக்கலைஞர்களுக்கான அரச சங்கம்
- அமெரிக்கக் கட்டிடக்கலைஞர் சங்கம்
- ஸ்ரீலங்கா கட்டிடக்கலைஞர் சங்கம்
# பிரித்தானியக் கட்டிடக்கலைஞர்களுக்கான அரச சங்கம்

**பிரித்தானியக் கட்டிடக்கலைஞர்களுக்கான இராயல் நிறுவனம்** *(Royal Institute of British Architects)* என்பது கட்டிடக்கலைஞர்களுக்காக ஐக்கிய இராச்சியத்தில் நிறுவப்பட்ட ஒரு உயர்தொழில் முறை நிறுவனம் ஆகும். தொடக்கத்தில் பிரித்தானியக் கட்டிடக் கலைஞர்களுக்காக தொடங்கப்பட்ட நிறுவனம் பின்னர் அனைத்துலக கட்டிடக் கலைஞர்களையும் தன்னுடன் இணைத்துக் கொண்டது. கட்டிடக் கலையை மேம்படுத்துவதை நோக்கமாகக் கொண்ட இந்நிறுவனத்திற்கு 1837 ஆம் ஆண்டு எழுத்துப்பூர்வமான அதிகாரப் பத்திரம் வழங்கப்பட்டு அங்கீகரிக்கப்பட்டது. 1971 இல் இந்நிறுவனத்திற்கு துணை அதிகாரமும் வழங்கப்பட்டது.
# பிரித்தானியக் கட்டிடக்கலைஞர்களுக்கான அரச சங்கம்

## வரலாறு

1834 ஆம் ஆண்டு இந்நிறுவனம் தொடங்கப்பட்டபோது இலண்டன் பிரித்தானிய கட்டிடக் கலைஞர்கள் சங்கம் என்ற பெயரிலேயே தொடங்கப்பட்டது. பிரித்தானியாவின் முக்கிய கட்டிடக் கலைஞர்களான டெசிமசு பார்டன், பிலிப் ஆர்டுவிக், தாமசு அல்லோம், வில்லியம் தாந்தோர்ன், தாமசு லெவெர்டன் டொனால்டுசன், வில்லியம் ஆடம்சு நிக்கோல்சன், யான் பியூனோரொட்டி பாப்வொர்த், தாமசு டி கிரே மற்றும் இரண்டாம் இயர்ல் டி கிரே உள்ளிட்ட கலைஞர்கள் இந்நிறுவனத்தை தொடங்குவதற்கு காரணமாக இருந்தார்கள்.  
பிரித்தானிய அரசின் நிதி உதவி கிடைக்கப் பெற்றவுடன் இலண்டன் பிரித்தானிய கட்டிடக் கலைஞர்களின் ராயல் நிறுவனம் என்ற பெயரில் அனைவராலும் அறியப்பட்டது. இறுதியாக 1892 இல் இப்பெயர் தலைநகர் இலண்டனுக்கும் அறிவிக்கப்பட்டது. நிறுவனத்தின் தற்போதைய தலைமை இடமான போர்ட்லேண்டு பிளேசு என்ற இடத்திற்கு 1934 ஆம் ஆண்டு இடமாற்றம் செய்யப்பட்டது. அரசர் ஐந்தாம் சியார்ச்சும் இராணி மேரியும் இப்புதிய கட்டிடத்தை திறந்து வைத்தனர்.
# பிரித்தானியக் கட்டிடக்கலைஞர்களுக்கான அரச சங்கம்

## அரசின் அதிகாரப் பத்திரம்

அரசர் நான்காம் வில்லியம் காலத்தில் 1837 ஆம் ஆண்டு இந்நிறுவனத்திற்கு உரிய அரசு அதிகாரப் பத்திரம் வழங்கப்பட்டது. 1887, 1909, 1925 ஆம் ஆண்டுகளில் படிப்படியாக வழங்கப்பட்ட பிற்சேர்க்கை அதிகாரங்கள் அனைத்தும் 1971 ஆம் ஆண்டு ஒன்றாக்கப்பட்டன. அன்று முதல் அவ்வப்போது சிறுசிறு திருத்தங்கள் மேற்கொள்ளப்பட்டு வருகின்றன.கட்டிடக் கலையை மேலும் மேம்படுத்துதல் மற்றும் அதனோடு தொடர்புடைய பல்வேரு வகையான பிற துறை சார்ந்த கலை மற்றும் அறிவியல் அறிவை வளர்த்துக் கொள்ளுதல் மற்றும் அவற்றை கட்டிடக் கலையில் பயன்படுத்துதல் போன்ற பொதுவான இலக்கை மையமாகக் கொண்டுதான் இந்நிறுவனம் தொடங்கப்பட்டது.  
நிறுவனத்தின் செயல்பாடுகள் குறித்த செயல்பாடுகளுக்கு வழிகாட்ட அமைப்பு விதிகள் உருவாக்கப்பட்டன. இவ்விதிகள் அவசியத்தின் அடிப்படையில் அடிக்கடி புதுப்பிக்கப்பட்டன. புதிய திருத்தங்கள் மேற்கொள்ளப்பட வேண்டிய சூழல்களில் ஆலோசனைக் குழுவின் அங்கீகாரம் பெறப்படவேண்டும் என ஒரு பாதுகாப்பு விதியும் இயற்றப்பட்டிருந்தது .
# பிரித்தானியக் கட்டிடக்கலைஞர்களுக்கான அரச சங்கம்

## அமைப்பு

பிரித்தானிய கட்டிடக் கலைஞர்களுக்கான ராயல் நிறுவனம் 44,000 உறுப்பினர்களைக் கொண்ட ஓர் அமைப்பு ஆகும். இந்நிறுவனத்தின் உறுப்பினர்கள் தங்களை நிறுவனத்தின் கட்டிடக் கலைஞர் என்று சொல்லிக் கொள்ளும் உரிமை வழங்கப்பட்டிருந்தது. அங்கத்தினர்கள் அவர்கள் பெயர்களின் பின்னாலும் இந்நிறுவனத்தின் பெயரை சேர்த்துக் கொள்ளும் உரிமையும் அவர்களுக்கு அளிக்கப்பட்டிருந்தது. மாணவ உறுப்பினர்களுக்கு இத்தகைய உரிமைகள் அளிக்கப்படவில்லை. முன்னதாக இந்நிறுவனத்தில் ஆய்வு உதவித் தொகை வழங்கப்பட்டு வந்தது. ஆனால் இப்பொழுது வழங்கப்படுவதில்லை. இருப்பினும்; இந்த தலைப்பை தொடர்ந்து வைத்திருப்பவர்கள் அதற்கு பதிலாக நிறுவனத்தின் பெயருக்கு முன்னால் உறுப்பினர் என்ற சொல்லை சேர்த்துக் கொள்ள அனுமதிக்கப்படுகிறார்கள். உறுப்பினர்கள் நிறுவனத்தின் அனைத்து சேவைகளையும் அணுக முடியும். நிறுவனத்தால் வெளியிடப்படும் மாதாந்த பத்திரிகையையும் தொடர்ந்து இவர்கள் பெறுவார்கள்.  
2008 ஆம் ஆண்டு முதல் பிரித்தானிய கட்டிடக் கலைஞர்களுக்கான ராயல் சங்கத்திற்கு ஒரு வணிகத் தர அடையாளம் அங்கீகரிக்கப்பட்டுள்ளது.  
இலண்டனில் 66 போர்ட்லேண்டு பிளேசு என்ற இடத்தில் பிரித்தானிய கட்டிடக் கலைஞர்களின் ராயல் நிறுவனம் கட்டப்பட்டுள்ளது. எட்வர்ட் பைன்பிரிட்ச்சு கோப்நல் மற்றும் யேம்சு உட்ஃபோர்டு போன்ற சிற்பிகளின் துணையுடன் சியார்ச்சு கிரே வோர்னம் இக்கட்டிடத்தை வடிவமைத்தார். இந்த லண்டன் கட்டிடத்தின் பகுதிகள் நூலகன் உட்பட பொது மக்களுக்காக திறக்கப்படுகின்றன. இங்கு ஒரு மிகப்பெரிய கட்டடக்கலை தொடர்பான புத்தகக் கடை, ஓர் உணவகம் மற்றும் விரிவுரை அரங்குகள் முதலியவை உள்ளன். நிகழ்வுகளுக்கு அறைகள் வாடகைக்கும் விடப்படுகின்றன.
# பிரித்தானியக் கட்டிடக்கலைஞர்களுக்கான அரச சங்கம்

## மண்டலங்கள்

ஐக்கிய இராச்சியம் முழுவதும் இந்நிறுவனத்திற்கு பனிரெண்டு மண்டல அலுவலகங்கள் உள்ளன. கிழக்கு இங்கிலாந்திற்கான முதலாவது மண்டலம் கேம்பிரிட்சில் 1966 இல் திறக்கப்பட்டது.  
- கிழக்கு – கிரேட் செஃபோர்டு
- கிழக்கு மத்தியநிலப்பகுதி – ஆர்க்ரைட் கட்டிடம், நாட்டிங்காம் டிரெண்ட் பல்கலைக்கழகம்
- இலண்டன் – போர்ட்லேண்டு பிளேசு
- வடகிழக்கு – நார்த்தும்பிரியா பல்கலைக்கழகம்
- வடமேற்கு – லிவர்பூல்
- தெற்கு மற்றும் தென்கிழக்கு – ரீடிங் பல்கலைக்கழகம்
- தென்மேற்கு மற்றும் வெசெக்சு – பிரிசுடோல்
- மேற்கு மத்தியநிலப்பகுதி – பிரிம்மிங்காம்
- யாக்சையர் – லீட்சு
- வேல்சு – மார்கான் ஆர்கேடு, கார்டிப்
- வடக்கு அயர்லாந்து – உல்சுடர்
- இசுக்காட்லாந்து – இசுக்காட்லாந்து
- அமெரிக்கா
# திரு.பால்பேர் எதிர் திருமதி.பால்பேர் வழக்கு

**திரு.பால்பெர் எதிர் திருமதி.பால்பேர் வழக்கு** (Balfour v. Balfour) வழக்கு ஆங்கில நீதிமன்றில் இடம்பெற்ற ஒப்பந்தசட்டம் தொடர்பாக முக்கிய கருத்துரைக்கப்பட்ட வழக்குகளில் ஒன்றாகும்.இவ் வழக்கு 1919 யூன் 25 ம் திகதி திருமதி பால்பேரால் அவரது கணவரிற்கு எதிராக Married Women's Property Act 1882 கீழ் தொடுக்கப்பட்டது.  
வழக்கின் விபரமானது திரு பால்பேர் மனைவியை விட்டுப் பிரிந்திருக்கும் ஒவ்வொர் மாதமும் 3[[பவுண்ட்] பராமரிப்புச் செலவாக தருவதாக திருமதி.பால்பேரிற்கு ஒப்புதல் அளித்திருந்தார்.எனினும் அவர் மனைவியை பிரிந்திருந்தபோது அவ்வாக்குறுதிப்படி பணத்தினை அவர் கொடுக்கவில்லை. இதனைப் பெற்றுக்கொடுக்கும்படி திருமதி.பால்பேர் நீதிமன்றினை நாடினார்.  
Warrington, Duke and Atkin L. JJ நீதிபதிகளில் முன்னிலையில் கொண்டுவரப்பட்ட இவ்வழக்கில் கணவனால் கொடுக்கப்பட்ட இவ்வாக்குறுதியானது சட்ட பிணைப்பினை (legally bound) ஏற்படுத்தும் எண்ணத்தினை கொண்டுள்ளதற்கான போதிய ஆதாரம் இல்லாததால் இதன் அடிப்படையில் நீதிமன்றம் இவ் வாய்மொழிமூல உடன்பாட்டை நிறைவேற்றக்கோரி ஆணையிடமுடியாது என தீர்ப்பளித்தது.  
இவ்வழக்கிலிருந்து வேடிக்கையான கதைகள், குடும்பவிவகாரங்கள் போன்றன தொடர்பான வாக்குறுதிகள் ஒருபோதும் நீதிமன்றினால் சட்ட பிணைப்புள்ள ஒப்பந்தமாக அங்கீகரிப்பதில்லை.
# மொபிடெல்

**மொபிடெல்** இலங்கைத் தொலைத் தொடர்பு நிலையத்தின் GSM மற்றும் Analog சேவையை வழங்கும் நிறுவனம் ஆகும். இது இலங்கையில் 600 இற்கும் மேற்பட்ட கோபுரங்களைக் கொண்டு ஒரு பரந்த வலையமைப்பாக விளஙகுகின்றது. மொபிட்டலின் கட்டணம் ஏற்கனவே செலுத்தப்பட்ட (Prepaid) இலக்கங்கள் 0713- என்றவாறும் அழைப்பின் பின்னர் கட்டணங்களை செலுத்தும் (post paid) இலக்கங்கள் 0714-, 0716- என்றவாறும் ஆரம்பிக்கும். இது அழைப்பு நெரிசல் ஓரளவு குறைவான வலையமைப்பாகும்.  
இலங்கையில் உள்ள மொத்த நகர்பேசிப் பாவனையாளர்களில் 24% மொபிடல் வாடிக்கையாளர்கள் ஆகும். மொத்த வாடிக்கையாளர்கள் தொகை 3.382 மில்லியனாகும் .
# மொபிடெல்

### விழிப்பூட்டும் குறும்செய்தி

விழிப்பூட்டும் குறும்செய்தி (SMS Alert) சேவைகள் இரண்டு சேவைவழங்குனரூடாக இடம்பெறுகின்றது. ஒன்று லங்காபுவத் செய்திச்சேவை மற்றையது ஜேஎன்டபிள்யு செய்திச்சேவை. இதைப் பெறுவதற்கு இரண்டு சேவைகளைப் பெறுவதற்கு REG எனக் குறுஞ்செய்தியினைத் தட்டச்சுசெய்து 2233ஜேஎன்டபிள்யு செய்திச்சேவைக்கும் 2277 ஐ லங்காபுவத் செய்திச்சேவைக்கும் பாவிக்கலாம். இச்சேவை தேவையற்றது எனின் UNREG எனத்தட்டச்செய்து மீண்டும் அதே இலக்கத்திற்கு அனுப்புவதன் மூலம் விழிப்பூட்டும் குறுஞ்செய்திச் சேவையில் இருந்து விடுபடலாம். இச்சேவைக்கு மாதம் ஒன்றிற்கு இலங்கை ரூபாயில் 30 வரை வசூலிக்கப்படும்.
# மொபிடெல்

## அகலப்பட்டை

மொபிடல் நிறுவனம் 3ஜி, 4ஜி தொழில் நுட்பம் மூலம் அகலப்பட்டை சேவையை வழங்குகின்றது. 3ஜி தொழில்நுட்பம் மூலம் அகலப்பட்டை வழங்க இலங்கையின் தொலைத்தொடர்பு நிறுவனங்கள் ஆரம்பித்தபோது மொபிடல் நிறுவனத்தில் சேவை பலராலும் மெச்சப்பட்டது. ஆனாலும் காலப்போக்கில் சேவையின் தரம் மிகவும் மோசமான நிலையை அடைந்துள்ளது எனப் பயனர்கள் முறையிடத் தொடங்கியுள்ளனர் .
# மொபிடெல்

## அகலப்பட்டை

### அதிகாலை இணைப்புகள்

மோபிட்டல் அதிகாலை 0 மணிமுதல் 6 மணிவரை கட்டணம் குறைந்த இணைப்புக்களை வழங்கி வருகிறது.  
| மாதக் கட்டணம் (இலங்கை ரூபாயில்) | அதிகாலை இலவசத் தரவு அளவு | உருவாக்க | இல்லாமற் செய்ய |  |
| --- | --- | --- | --- | --- |
| 50 | 1 ஜிபி | act op50 | dct op50 |  |
| 140 | 3 ஜிபி | act op140 | dct op140 |  |
| 350 | 8 ஜிபி | act op350 | dct op350 |  |
| 600 | 15 ஜிபி | act op600 | dct op600 | } |
# மொபிடெல்

## ஜிபிஆரெஸ்

- சேவர் முகவரி (IP address) - 192.168.050.163
- புளொக்சி சேவர்: 192.168.050.163 போட் 8080
- பயனர் பெயர்: கிடையாது
- கடவுச் சொல்: கிடையாது
# மொபிடெல்

## வெளியிணைப்புகள்

- மொபிட்டல்
# மொபிடெல்

## உசாத்துணைகள்

<div>  
</div>
# பொம்மலாட்டம்

**பொம்மலாட்டம்** தமிழர்களின் மிகப் பழமையான மரபுவழிக் கலைகளில் ஒன்று. இது கலை தழுவிய கூத்து வகையைச் சேர்ந்தது. இது மரத்தில் செய்யப்பட்ட பொம்மைகளில் நூலைக் கட்டி திரைக்குப் பின்னால் இருந்து இயக்கியபடி கதை சொல்லும் ஒரு சுவையான கலை நிகழ்வு. *மரப்பாவைக்கூத்து*, *பாவைக்கூத்து* என்ற பெயர்களாலும் இக்கலை அழைக்கப்படுகிறது. *தோல் பொம்மலாட்டம்*, *மரப்பொம்மலாட்டம்* என இரண்டு வகையில் இக்கலை நிகழ்த்தப்படுகிறது. இருப்பினும், உலகின் பல்வேறு இடங்களில் இக்கலை, மரபுவழிக் கலையாகத் திகழ்கிறது.  
இக்கலை, வட்டாரக்கலையோ, சடங்கியலாக நிகழ்த்தப்படும் கலையோ அல்ல. இது மரபுவழிக்கலை. பொம்மலாட்டக் கலையை நிகழ்த்துவோர் தற்போது 2 - 3 குடும்பங்கள் மட்டுமே; தோல் பாவைக்கூத்தை நிகழ்த்துவோர் மதுரை, கன்னியாகுமரி, கோவில்பட்டி, தேனி மாவட்டங்களிலும் சென்னை அருகிலும் மிகக்குறைவான அளவிலே வசிக்கிறார்கள். பொம்மலாட்டத்தில் இதிகாசம் மற்றும் புராணக் கதைகள், சரித்திரக் கதைகள் அதிகம் நிகழ்த்தப்படும். குறிப்பாகத் தமிழகத்தில், அருணகிரி நாதர் வரலாறு, சிறுத்தொண்ட நாயனார் கதை, சீதா கல்யாணம், பக்த பிரகலாதன், ஆண்டாள் கல்யாணம், அரிச்சந்திரன் கதை, வள்ளி திருமணம் ஆகியன நிகழ்த்தப்படுவதுண்டு. எந்தக் கதையை எடுத்தாண்டாலும் இடையில், கரகாட்டம், காவடியாட்டம், பேயாட்டம், பாம்பாட்டம் ஆகியவற்றில் ஒன்றை நிகழ்த்த வேண்டும் என்பது மரபு. திருமகள் பொம்மலாட்டம் நிகழ்த்தி அசுரர்களையும், பேய்க் கூட்டங்களையும் விரட்டினர், என்பது வாய்மொழியாக விளங்கும் புராணக்கதையாகும்.  
தமிழ்நாட்டில் *பொம்மலாட்டம்* என்றழைக்கப்படும் இக்கலை, ஆந்திராவில் *கொய்யா பொம்மலாட்டா* எனவும், கருநாடகத்தில் *சூத்ரதா கொம்பயேட்டா* எனவும் ஒரிசாவில் *கோபலீலா* எனவும் மேற்கு வங்கத்தில் *சுத்தோர் புதூல்* எனவும் அசாமில் *புதலா நாச்* எனவும் இராசத்தானில் *காத்புட்லி* எனவும் மகாராட்டிரத்தில் *காலாசூத்ரி பகுல்யா* எனவும் அழைக்கப்படுகின்றது.
# எலபாத்தை

**எலபாத்தை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு கிராமம் ஆகும்.எலபாத்தை என்பது இப்பகுதியில் காணப்படும் சிறிய நகரத்தினதும் இப்பிரதேசம் நிர்வகிக்கபப்டும் பிரதேச செயளர் பிரிவின் பெயருமாகும். இது மாவட்ட தலைநகரான இரத்தினபுரி நகரத்தில் இருந்து தென்மேற்குத் திசையில் அமைந்துள்ளது.
# எலபாத்தை

## புவியியலும் காலநிலையும்

எலபாத்தை சபரகமுவா குன்றுகள் என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 116 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
# எலபாத்தை

## மக்கள்

இது சிங்களவரை பெரும்பான்மையாக கொண்ட ஒரு கிராமம் ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
# எலபாத்தை

## கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், பெருந்தோட்டங்களும் காணப்படுகிறது. இலங்கையின் இரத்தினக்கல் படிவுகள் செறிவாக காணப்படும் பகுதியில் அமைந்துள்ளதால் இரத்தினக்கல்அகழ்வுமுக்கியகைத்தொழிலாககாணப்படுகிறது.
# வார்ப்புரு:தகவல் சட்டம் இலங்கை தேர்தல் முடிவுகள்/முடிவு

|-
|bgcolor=cccccc|<font color=#330033 size=2.1><b>செல்லுபடியான வாக்குக்கள்||bgcolor=cccccc| }||bgcolor=cccccc| %||bgcolor=cccccc|-
|-
|bgcolor=cccccc|<font color=#330033 size=2.1><b>நிராகரிக்கப்பட்டவை ||bgcolor=cccccc| }||bgcolor=cccccc|% ||bgcolor=cccccc|-
|-
|bgcolor=cccccc|<font color=#330033 size=2.1><b>அளிக்கப்பட்ட வாக்குகள் ||bgcolor=cccccc|} ||bgcolor=cccccc| %||bgcolor=cccccc|-
|-
|bgcolor=cccccc|<font color=#330033 size=2.1><b>மொத்த வாக்காளர்கள் ||bgcolor=cccccc|} ||bgcolor=cccccc|<font color=#cccccc size=-2.1>**||bgcolor=cccccc|-
|}
# கிரியெல்லை

**கிரியெல்லை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு கிராமம் ஆகும்.கிரியெல்லை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான இரத்தினபுரி நகரத்தில் இருந்து மேற்குத் திசையில் அமைந்துள்ளது.
# கிரியெல்லை

## புவியியலும் காலநிலையும்

கிரியெல்லை சபரகமுவா குன்றுகள் என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 185 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
# கிரியெல்லை

## மக்கள்

இது சிங்களவரை பெரும்பான்மையாக கொண்ட ஒரு கிராமம் ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
# கிரியெல்லை

## கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தைப் பெறுகிறது. மேலும் தேயிலை, இறப்பர், பெருந்தோட்டங்களும் காணப்படுகின்றன. எனினும் இலங்கையின் இரத்தினக்கல் படிவுகள் காணப்படும் பிரதேசத்தில் இது அமைந்துள்ளதால் இரத்தினக்கல் அகழ்வு மற்றும் அது சார் கைத்தொழில்கள் முக்கிய இடம் வகிக்கின்றது.
# விக்கிப்பீடியா:ஆண்டு நிறைவுகள்/சனவரி 22

**சனவரி 22**:
- 1849 &ndash; இரண்டாம் ஆங்கிலேய–சீக்கியர் போர்: பஞ்சாப், முல்தான் முற்றுகை ஒன்பது மாதங்களின் பின்னர் முடிவடைந்தது. கடைசி சீக்கியப் படை சரணடைந்தது.
- 1901 &ndash; 64 ஆண்டுகள் ஆட்சியில் இருந்த **விக்டோரியா மகாராணி** (படம்) தனது 81வது அகவையில் காலமானார்.
- 1905 &ndash; இரத்த ஞாயிறு: சென் பீட்டர்ஸ்பேர்க்கில் உருசியப் பேரரசருக்கு எதிராக தொழிலாளர்களின் எழுச்சி முறியடிக்கப்பட்டது. 200 இற்கும் அதிகமானோர் கொல்லப்பட்டனர். 1905 புரட்சி ஆரம்பமானது.
- 1942 &ndash; இரண்டாம் உலகப் போர்: சிங்கப்பூர் செண்பக விநாயகர் கோயில் சப்பானியரின் குண்டுவீச்சினால் பெரும் சேதமுற்றது.
- 1945 &ndash; இலங்கையின் புதிய அரசியல் யாப்பு உருவாக்குவதற்கான சோல்பரி ஆணைக்குழு முதன் முதலாக கொழும்பு நகர மண்டபத்தில் கூடியது.
- 1968 &ndash; அப்பல்லோ 5 விண்கலம் முதலாவது நிலாக்கலத்தைத் தாங்கி விண்வெளிக்கு சென்றது.
- 1999 &ndash; இந்தியாவின் ஒரிசா மாநிலத்தில் ஆத்திரேலிய கிறித்தவப் போதகர் கிரகாம் ஸ்டைன்ஸ் அவரது இரு மகன்களுடன் இந்துத் தீவிரவாதிகளால் உயிருடன் எரித்துக் கொல்லப்பட்டார்.
**தி. வே. கோபாலையர்** (பி.&nbsp;1927) **சுவாமி ஞானப்பிரகாசர்** (இ.&nbsp;1947) **ஏ. இ. மனோகரன்** (இ.&nbsp;2018)
# தமிழ்த் திரைப்படங்களின் பட்டியல், 1965

1965 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அன்புக்கரங்கள்
1. ஆனந்தி
1. ஆசை முகம்
1. ஆயிரத்தில் ஒருவன்
1. ஆவதெல்லாம் பெண்ணாலே
1. இதயக்கமலம்
1. இரவும் பகலும்
1. உன்னைப்போல் ஒருவன்
1. எங்க வீட்டுப் பெண்
1. எங்க வீட்டுப் பிள்ளை
1. என்னதான் முடிவு
1. ஒரு விரல்
1. கன்னித்தாய்
1. கல்யாண மண்டபம்
1. கலங்கரை விளக்கம்
1. கார்த்திகைத்தீபம்
1. காட்டு ராணி
1. காக்கும் கரங்கள்
1. குழந்தையும் தெய்வமும்
1. சரசா பி.ஏ
1. சாந்தி
1. தாழம்பூ
1. தாயின் கருணை
1. தாயும் மகளும்
1. திருவிளையாடல்
1. நாணல்
1. நீ
1. நீர்க்குமிழி
1. நீலவானம்
1. பழநி
1. படித்த மனைவி
1. பணம் படைத்தவன்
1. பணம் தரும் பரிசு
1. பஞ்சவர்ணக்கிளி
1. பூமாலை
1. பூஜைக்கு வந்த மலர்
1. மகனே கேள்
1. மகா பாரதம்
1. வல்லவனுக்கு வல்லவன்
1. வழிகாட்டி
1. வாழ்க்கைப் படகு
1. விளக்கேற்றியவள்
1. வீர அபிமன்யு
1. வெண்ணிற ஆடை
1. ஹலோ மிஸ்டர் ஜமீன்தார்  
---
# தமிழ்த் திரைப்படங்களின் பட்டியல், 1966

1966 ஆம் ஆண்டு வெளிவந்த தமிழ்த் திரைப்படங்கள் இங்கு பட்டியலிடப்படுகின்றன.  
1. அண்ணாவின் ஆசை
1. அவன் பித்தனா
1. அன்பே வா
1. இரு வல்லவர்கள்
1. எங்க பாப்பா
1. காதல் படுத்தும் பாடு
1. குமரிப் பெண்
1. கொடிமலர்
1. கௌரி கல்யாணம்
1. சந்திரோதயம்
1. சரஸ்வதி சபதம்
1. சாதுமிரண்டால்
1. சின்னஞ்சிறு உலகம்
1. சித்தி
1. செல்வம்
1. தனிப் பிறவி
1. தட்டுங்கள் திறக்கப்படும்
1. தாலி பாக்கியம்
1. தாயே உனக்காக
1. தாயின் மேல் ஆணை
1. தேடிவந்த திருமகள்
1. தேன் மழை
1. நம்ம வீட்டு மகாலட்சுமி
1. நாடோடி
1. நாம்மூவர்
1. நான் ஆணையிட்டால்
1. பறக்கும் பாவை
1. பாஞ்சாலி சபதம்
1. பெரிய மனிதன்
1. பெற்றால்தான் பிள்ளையா
1. மதராஸ் டு பாண்டிச்சேரி
1. மகாகவி காளிதாஸ்
1. மணிமகுடம்
1. மறக்க முடியுமா
1. முகராசி
1. மேஜர் சந்திரகாந்த்
1. மோட்டார் சுந்தரம்பிள்ளை
1. யார் நீ
1. யாருக்காக அழுதான்
1. ராமு
1. லாரி டிரைவர்
1. வல்லவன் ஒருவன்  
---
# வெளிகேபொலை

**வெளிகேபொலை** இலங்கையின் சபரகமுவா மாகாணத்தின் இரத்தினபுரி மாவட்டத்தில் அமைந்துள்ள ஒரு பிரதேச சபை ஆகும்.வெளிகேபொலை என்பது இப்பகுதியில் காணப்படும் சிறிய நகரின் பெயருமாகும். இது மாவட்ட தலைநகரான இரத்தினபுரி நகரத்தில் இருந்து கிழக்குத் திசையில் அமைந்துள்ளது.
# வெளிகேபொலை

## புவியியலும் காலநிலையும்

வெளிகேபொலை சபரகமுவா குன்றுகள் என அழைக்கப்படும் இலங்கையின் புவியியல் பிரிவில் அமைந்துள்ளது. கடல் மட்டத்துக்கு மேல் சுமார் 377 மீற்றர் உயரத்தில் காணப்படுகிறது. இங்கு வருடாந்த சராசரி வெப்பநிலை 25 பாகை செல்சியஸ் ஆகும். பெரும்பாலான மழைவீழ்ச்சி தென்மேற்கு பருவக்காற்று மூலம் கிடைக்கிறது. 2500-3000 மி.மீ. வருடாந்த சராசரி மழைவீழ்ச்சியை பெறுகின்றது.
# வெளிகேபொலை

## மக்கள்

இது சிங்களவரை பெரும்பான்மையாக கொண்ட ஒரு பிரதேச சபை ஆகும். இங்குள்ள மக்களில் பெரும்பானமையினர் பௌத்த மதத்தைச் சேர்ந்தவராவர்.
# வெளிகேபொலை

## கைத்தொழில்

இங்கு நெற்பயிர்ச் செய்கை, மரக்கறிச் செய்கை முக்கிய இடத்தை பெருகிறது. மேலும் தேயிலை, இறப்பர், பெருந்தோட்டங்களும் காணப்படுகிறது.
# வெளிகேபொலை

## அரசியல்

2006உள்ளூராட்சிசபைத்தேர்தல்முடிவுகள்:வெளிகேபொலைபிரதேசசபை  
மூலம்:
# பதிப்பகம்

பொதுமக்களுக்குத் தகவல்களைக் கிடைக்கச் செய்யும் ஒரு நடவடிக்கையாக, நூல்களையும், வேறு தகவல்களையும் பதிப்பித்து வெளியிடும் நிறுவனங்கள் **பதிப்பகங்கள்** எனப்படுகின்றன. முன்னர் நூல்கள், செய்திப் பத்திரிகைகள், சஞ்சிகைகள், போன்ற அச்சிடப்படுவனவற்றை வெளியிடுவதே பதிப்பகங்களின் பணியாக இருந்தது. இன்று கணினித் தொழில்நுட்பத்தினதும், தகவல் தொழில்நுட்பத்தினதும் வளர்ச்சியோடு, பதிப்பகங்களினது ஈடுபாட்டு எல்லை விரிவடைந்து வருகின்றது. ஒலிப்பேழைகள், மின்நூல்கள் என்பன மேலதிகமாக இன்று பதிப்பு நடவடிக்கைகளில் இடம்பிடித்துள்ளன. அத்துடன் பல பதிப்பகங்கள் இணையப் பதிப்புக்களையும் வெளியிட்டு வருகின்றன.
# வார்ப்புரு:-தரம்

| **???**<noinclude>
---
***NB:** This is not a stub template. Therefore, it is not to be placed on articles. It is used in assessment summaries for the article quality project; see .*</noinclude>
# வார்ப்புரு:சிறப்புக் கட்டுரைத் தரம்

| ****<noinclude>
---
***NB:** This is not a stub template. Therefore, it is not to be placed on articles. It is used in assessment summaries for the article quality project; see .*</noinclude>
# வார்ப்புரு:A-தரம்

| ****<noinclude>
---
***NB:** This is not a stub template. Therefore, it is not to be placed on articles. It is used in assessment summaries for the article quality project; see .*</noinclude>
# வார்ப்புரு:B-தரம்

| ****<noinclude>
---
***NB:** This is not a stub template. Therefore, it is not to be placed on articles. It is used in assessment summaries for the article quality project; see .*</noinclude>
# வார்ப்புரு:Start-தரம்

| ****<noinclude>
---
***NB:** This is not a stub template. Therefore, it is not to be placed on articles. It is used in assessment summaries for the article quality project; see .*</noinclude>
# வார்ப்புரு:Stub-தரம்

| ****<noinclude>
---
***NB:** This is not a stub template. Therefore, it is not to be placed on articles. It is used in assessment summaries for the article quality project; see .*</noinclude>